CELEX: 52014PC0691
Language: hu
Date: 2014-11-14
Title: Javaslat A TANÁCS HATÁROZATA a tengeri közlekedésről szóló, egyrészről az Európai Közösségek és tagállamai, és másrészről a Kínai Népköztársaság kormánya között létrejött megállapodást Horvátország Európai Unióhoz való csatlakozásának figyelembevétele céljából módosító jegyzőkönyv aláírásáról

|
			
		
		
		52014PC0691
		
			Javaslat A TANÁCS HATÁROZATA a tengeri közlekedésről szóló, egyrészről az Európai Közösségek és tagállamai, és másrészről a Kínai Népköztársaság kormánya között létrejött megállapodást Horvátország Európai Unióhoz való csatlakozásának figyelembevétele céljából módosító jegyzőkönyv aláírásáról /* COM/2014/0691 final - 2014/0326 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
A Horvát Köztársaság csatlakozási okmánya[1] értelmében Horvátország
jegyzőkönyv útján csatlakozik az Európai Unió és tagállamai által egy vagy
több harmadik országgal Horvátország csatlakozása előtt aláírt vagy
megkötött nemzetközi megállapodásokhoz. A Tanács 2012. szeptember 14-i
határozata[2]
felhatalmazta a Bizottságot, hogy a vonatkozó jegyzőkönyvek megkötése
érdekében kezdjen tárgyalásokat az érintett harmadik országokkal.
A tengeri közlekedésről szóló
megállapodást az Európai Közösség és tagállamai valamint a Kínai Népköztársaság
között 2002. december 6-án Brüsszelben írták alá, a 2008. január 28-i tanácsi
határozattal kötötték meg és az 2008. március 1-jén lépett hatályba. 
Következésképpen a Bizottság, a Tanács által 2012.
szeptember 14-én elfogadott tárgyalási irányelvek alapján és a Tanács által
kijelölt különbizottsággal folytatott konzultációt követően tárgyalásokat
folytatott a jegyzőkönyvről. A jegyzőkönyv tervezetét a
Bizottság és Kína képviselői Brüsszelben, 2014. június 20-án parafálták. 
A Kínai Népköztársasággal folytatott
tárgyalásokat követően az alábbi különálló javaslatok kerülnek
benyújtásra:
i.          Javaslat a megállapodáshoz csatolt jegyzőkönyv (a
továbbiakban: a jegyzőkönyv) aláírására vonatkozó tanácsi határozatra. 
ii.         Javaslat a jegyzőkönyv megkötéséről szóló tanácsi
határozatra, amelyet a Tanács a jegyzőkönyv aláírását követően
kellő időben napirendre tűz.
2.           AZ ÉRDEKELT FELEKKEL
FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
A Kínai Népköztársasággal folytatott
tárgyalások a jegyzőkönyv parafálásával 2014. június 20-án sikeresen
lezárultak. 
3.           A JAVASLAT JOGI ELEMEI
A jegyzőkönyv a Horvát Köztársaságot a
megállapodás szerződő felévé teszi, és rendelkezik a megállapodás
Horvátország csatlakozása következtében szükséges nyelvi kiigazításáról. A
megállapodás lényegi részében nincs változás.
A Bizottság a Tanács felhatalmazását kéri az
egyrészről az Európai Közösség és tagállamai, másrészről a Kínai
Népköztársaság kormánya közötti, a tengeri szállításról szóló megállapodáshoz
Horvátország Európai Unióhoz történő csatlakozására tekintettel csatolt
jegyzőkönyvnek az Európai Unió és tagállamai nevében történő
aláírásához. A jegyzőkönyv aláírását követően a jegyzőkönyv
megkötésére irányuló második javaslatot a Tanács megfelelő időn belül
megvizsgálja. 
2014/0326 (NLE)
Javaslat
A TANÁCS HATÁROZATA
a tengeri közlekedésről szóló,
egyrészről az Európai Közösségek és tagállamai, és másrészről a Kínai
Népköztársaság kormánya között létrejött megállapodást Horvátország Európai
Unióhoz való csatlakozásának figyelembevétele céljából módosító
jegyzőkönyv aláírásáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 100. cikke (2)
bekezdésére, összefüggésben a 218. cikke (5) bekezdésével,
tekintettel a Horvát Köztársaság csatlakozási
okmányára és különösen annak 6. cikke (2) bekezdésére,
tekintettel az Európai Bizottság javaslatára,
mivel:
(1)              
A tengeri közlekedésről szóló, egyrészről
az Európai Közösség és tagállamai, és másrészről a Kínai Népköztársaság
között létrejött megállapodást (a továbbiakban: a Megállapodás) 2002. december
6-án Brüsszelben aláírták, 2008. január 28-án megkötötték[3], és az 2008. március
1-jén hatályba lépett.
(2)              
A Bizottság 2012. szeptember 14-én felhatalmazást
kapott a Tanácstól a Kínával kötött megállapodást módosító jegyzőkönyvről
való tárgyalásra Horvátország Európai Unióhoz való csatlakozásának
figyelembevétele céljából.
(3)              
A jegyzőkönyvet 2014. június 20-án Brüsszelben
parafálták.
(4)              
Ezért a jegyzőkönyvet a hivatalos megkötéséhez
szükséges eljárások befejezéséig alá kell írni.
ELFOGADTA EZT A HATÁROZATOT: 
1. cikk
(1)                   
A tengeri közlekedésről szóló, egyrészről
az Európai Közösségek és tagállamai, és másrészről a Kínai Népköztársaság
kormánya között létrejött megállapodást Horvátország Európai Unióhoz való
csatlakozásának figyelembevétele céljából módosító jegyzőkönyv aláírását a
Közösség és tagállamai annak elfogadására figyelemmel jóváhagyják.
(2)                   
A jegyzőkönyv szövege e határozathoz csatolva
található. 
2. cikk
A Tanács elnöke kijelöli az(oka)t a
személy(eke)t, aki(k) a jegyzőkönyvet jogosult(ak) az Európai Unió és
tagállamai nevében aláírni.
3. cikk
Ez a határozat az
elfogadásának napján lép hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 112., 2012.04.24., 21. o.
[2]               13351/12
[3]               HL L 46., 2008.2.21., 23. o.
MELLÉKLET
A TENGERI KÖZLEKEDÉSRŐL SZÓLÓ,
EGYRÉSZRŐL AZ EURÓPAI KÖZÖSSÉG ÉS TAGÁLLAMAI, ÉS MÁSRÉSZRŐL A KÍNAI
NÉPKÖZTÁRSASÁG KORMÁNYA KÖZÖTT LÉTREJÖTT MEGÁLLAPODÁST MÓDOSÍTÓ
JEGYZŐKÖNYV
a következőhöz:
Javaslat
a Tanács határozata
a tengeri közlekedésről szóló,
egyrészről az Európai Közösségek és tagállamai, és másrészről a Kínai
Népköztársaság kormánya között létrejött megállapodást Horvátország Európai
Unióhoz való csatlakozásának figyelembevétele céljából módosító
jegyzőkönyv aláírásáról
A BELGA KIRÁLYSÁG,
A BOLGÁR KÖZTÁRSASÁG,
A CSEH KÖZTÁRSASÁG,
A HORVÁT KÖZTÁRSASÁG,
A DÁN KIRÁLYSÁG,
A NÉMETORSZÁGI SZÖVETSÉGI
KÖZTÁRSASÁG,
AZ ÉSZT KÖZTÁRSASÁG,
A GÖRÖG KÖZTÁRSASÁG,
A SPANYOL KIRÁLYSÁG,
A FRANCIA KÖZTÁRSASÁG,
ÍRORSZÁG,
AZ OLASZ KÖZTÁRSASÁG,
A CIPRUSI KÖZTÁRSASÁG,
A LETT KÖZTÁRSASÁG,
A LITVÁN KÖZTÁRSASÁG,
A LUXEMBURGI NAGYHERCEGSÉG,
MAGYARORSZÁG,
A MÁLTAI KÖZTÁRSASÁG,
A HOLLAND KIRÁLYSÁG,
AZ OSZTRÁK KÖZTÁRSASÁG,
A LENGYEL KÖZTÁRSASÁG,
A PORTUGÁL KÖZTÁRSASÁG,
ROMÁNIA,
A SZLOVÉN KÖZTÁRSASÁG,
A SZLOVÁK KÖZTÁRSASÁG,
A FINN KÖZTÁRSASÁG,
A SVÉD KIRÁLYSÁG,
NAGY-BRITANNIA ÉS
ÉSZAK-ÍRORSZÁG EGYESÜLT KIRÁLYSÁGA,
A továbbiakban: „a tagállamok”, amelyeket az Európai Unió Tanácsa
képvisel, és
AZ EURÓPAI UNIÓ, a továbbiakban: „az Unió”, amelyet az Európai Unió
Tanácsa képvisel, egyrészről, és
A KÍNAI NÉPKÖZTÁRSASÁG KORMÁNYA, másrészről,
TEKINTETTEL a Horvát Köztársaság Európai Unióhoz való 2013. július
1-jei csatlakozására,
A KÖVETKEZŐKBEN ÁLLAPODTAK MEG:
1. CIKK
A Horvát Köztársaság a tengeri közlekedésről szóló, egyrészről
az Európai Közösség és tagállamai, és másrészről a Kínai Népköztársaság
között létrejött, 2002. december 6-án Brüsszelben aláírt és 2008. március 1-jén
hatályba lépett megállapodásnak (a továbbiakban: a Megállapodás) részes fele.
2. CIKK
A Megállapodásnak az e jegyzőkönyvhöz csatolt horvát nyelvű
szövege ugyanolyan feltételekkel hiteles, mint a Megállapodás 14. cikkével
összhangban készült többi nyelvi változat.
3. CIKK
A szerződő felek diplomáciai úton értesítik egymást a
jegyzőkönyv hatálybalépéséhez szükséges belső jogi eljárások
lezárultáról. Ez a jegyzőkönyv az utolsó írásbeli értesítés beérkezésének
napján lép hatályba.
4. CIKK
Ez a jegyzőkönyv [xxxx]-ban/-ben, a kettőezer[zz]-ik év [yy]
havának [xx]-ik napján készült, két példányban, angol, bolgár, cseh, horvát,
dán, észt, finn, francia, görög, holland, lengyel, lett, litván, magyar,
máltai, német, olasz, portugál, román, spanyol, svéd, szlovák, szlovén és kínai
nyelven, s e szövegek mindegyike egyaránt hiteles.
 A TAGÁLLAMOK RÉSZÉRŐL AZ EURÓPAI UNIÓ RÉSZÉRŐL || A KÍNAI NÉPKÖZTÁRSASÁG KORMÁNYA RÉSZÉRŐL